cyanic-selkie/wikianc huggingface dataset:
Afanasijs Kuzmins
Afanasijs Kuzmins (født 22. mars 1947) er en latvisk skytter som konkurrerer i 25 m silhuettpistol. Han har vunnet to olympiske medaljer i grenen, gull i 1988 for Sovjetunionen og sølv i Sommer-OL 1992 for Latvia. Kuzmins trente i den militære sportsklubben i Riga.
Han deltok i Sommer-OL 2012 i en alder av 65 år.
«Løven og hesten»
Løven og hesten er en bronsefigur fra første halvdel av 1600-tallet, oppstilt i Kongens Have i København. Den er fredet somen del av fredningen av Kongens Have.
Damian Lewis
Damian Watcyn Lewis (født 11. februar 1971 i St John's Wood i London) er en Golden Globe-nominert britisk skuespiller og produsent. Han er blant annet kjent for sin rolletolkning av major Richard Winters i den Emmy-vinnende mini-TV-serien Krigens brorskap (2001) og marinesoldaten Nicholas Brody i TV-serien Homeland (2011–2013). Han har også spilt Soames Forsyte i ITVs mini-TV-serie Forsytesagaen (2002–2003, vist på NRK) og Bobby Axelrod i TV-serien Billions (2016).
«Løven og hesten»
Dyregruppen er den eldste skulptur i Kongens Have, og forestiller en løve med et menneskelignende ansikt i ferd med å flenge en veltet hest som biter fra seg. Den er støpt i kobber og har opprinnelig vært forgyldt. Dyrene hviler på en sokkel av sandsten dekorert med guirlandere av frukt og blomster.
Damian Lewis
Lewis ble i 2014 utnevnt til offiser (OBE) av Order of the British Empire.
I 2021 døde hans kone Helen McCrory av kreft.
«Løven og hesten»
Verket ble skapt av bronsestøper Peter Husum i perioden 1616-19 opprinnelig til Christian IVs Glückstadt. Husum hadde som forlegg et kobberstikk av en antikk marmorgruppe på Capitol i Roma, men har trolig aldri selv sett en løve.
Motivet skal være et gammelt persisk symbol på kampen mellom lys og mørke, men løven kan også symbolisere det danske riksvåpen som bekjemper det hertugelige våpen i form av en hest. Christian IV hadde vært forbitret på sin fetter, hertug Georg av Braunschweig-Lüneburg, da denne sviktet den inngåtte allianse i tredveårskrigen.
Våpenart
En våpenart (også kalt korps, troppeart, tjenestefelt og bransje) er en funksjonell gruppering av personell innen én og samme forsvarsgren.
Typiske våpenarter i en armé:
Våpenarter grupperes ofte inn i kampvåpen (combat arms), kampstøttekorps (combat support) og forvaltningsstøttekorps (combat service support).
Som regel består hver våpenart av et eller flere regimenter.
Mary (Turkmenistan)
Mary, tidligere Merv eller Meru, er administrasjonssenteret i Mary-velayatet i det sørøstlige Turkmenistan. Byen er velayatets største og landets fjerde største by, med en befolkning på rundt 123 000 (1999). Byen er en oase ved elven Murgab i Karakum-ørkenen. Tre mil øst for den moderne byen ligger verdensarvstedet og oldtidsbyen Merv.
«La Ville d’Orléans»
Den rekordlange luftferden ble en sensasjon i samtiden. Franskmennene, som kom uskadd fra den dramatiske reisen, ble hyllet som helter. Overfarten regnes fortsatt som en begivenhet i luftfartshistorien.
Tidlige luftballonger i Norge
Reisen med «Ville d’Orléans» har vært regnet som den første bemannede luftferden over Norge. Det var imidlertid flere ballongoppstigninger fra norsk jord i 1852 utført av Ignatz Lassé i Christiania (Oslo). Aasmund Olavsson Vinje skrev om dette i sine korrespondentbrev fra hovedstaden for Drammens Tidende i 1852. Vinje omtaler flyging med ballongen «Samson» fra Bygdøy og oppover til Maridalen. Dette er også omtalt i en utgave av Guinness rekordbok fra 1977. Ellers regnes gjerne artisten Francesco Cetti fra Bergen som Norges første aeronaut, luftskipper, med luftferder fra rundt 1890 og framover.
I nordisk sammenheng var den danske fotografen Julius Wilhelm Moyel (1825–1898) fra København meget tidlig ute, da han kjøpte silkeballongen «Samson» fra dødsboet etter den italiensk-danske ballongskipper Joseph Tardini (1817–1851) i april 1852. Det var Moyel som organiserte ballongoppvisningene omkring Norges hovedstad sommeren 1852, ført av Tardinis venn, ballongfører Johannes «Ignatz» Lass(é). Ballongskipperen som kalte seg Johs. Ignaz Lassé beskrev sine egne ballongreiser omkring hovedstaden i avisen Illustreret Nyhedsblad i en lang artikkel 21. august 1852.
Gassballonger under beleiringen av Paris 1870–71
19. juni 1870 startet den fransk-tyske krigen, og etter fransk overgivelse oppstod opprør i Paris. Fra 19. september ble byen beleiret av tyske soldater under ledelse av Preussen ved forbundskansleren i Det nordtyske forbund, Otto von Bismarck. Forsyningene til byen ble stoppet, telegraflinjene kuttet, og under stadige angrep ble forholdene svært kritiske. Innbyggerne tok derfor i bruk gassfylte luftballonger for å få ut meldinger og viktige personer.
Allerede i 1783 hadde brødrene Montgolfier og Jacques Charles foretatt oppstigninger med henholdsvis varmluft og gass. Ballongbruken under beleiringen av Paris ble likevel historisk for utviklingen av lufttrafikken. Dette var første gang aerostater, svevende luftfartøy, ble satt inn som kommunikasjonsmiddel i organisert transport. Gassen som ble brukt for å løfte ballongene, ble kalt kullgass (gaz d'houille). Den var et biprodukt ved framstilling av koks og brannfarlig.
En av initiativtakerne til å bruke ballonger var den berømte fotografen og karikaturtegneren Felix Nadar som selv benyttet slike til å ta luftfoto. Også militære rekognoserigsballonger var kjent fra før. Ballongene var gjerne tjoret fast i et langt tau, slik at en kunne gå opp for å få overblikk og komme ned med beskjed om fiendtlige stillinger og manøvre.
Aeronautene (pilotene, ballongførerne eller -skipperne) var ofte arbeidsledige marineoffiserer som fikk kortvarig opplæring.
Luftfartøyene fraktet i alt 91 personer ut av Paris. En av disse var den radikale politikeren Léon Gambetta som opprettet Den nasjonale forsvarsregjeringen etter det franske keiserdømmets fall tidlig i krigen og som forlot Paris i ballong 7. oktober. Det lyktes imidlertid ingen å ta seg den motsatte veien forbi tyskerne og inn i byen «per ballong».
Fra 8. oktober ble dessuten to og en halv millioner brev sendt med ballongpost (poste-ballon), begynnelsen til seinere tiders luftpost. Brevene ble skrevet på tynt papir og brettet uten konvolutt.
Blokaden førte til den selvstendige Pariserkommunen våren 1871. Den franske regjeringen utenfor måtte dermed håndtere et revolusjonært utbryterdemokrati i sin egen hovedstad i tillegg til å bekjempe Bismarcks erfarne soldater. Den fransk-tyske krigen sluttet med en fullstendig fransk overgivelse i mai. Det andre franske keiserdømmet ble erstattet av Den tredje republikk, og tyske stater samlet seg i Det tyske keiserriket.
Fra Paris
Den 24. november 1870 litt etter klokka 23.30 ble «Ville d’Orléans», som ballong nummer 35 i rekken, sendt opp fra jernbaneområdet på Gare du Nord i Paris. Ballongen var oppkalt etter byen som nylig var befridd, men som skulle komme under tysk kontroll bare et par måneder seinere. Ballongvolumet var på 2030 m3.
Det endelige målet var Tours i Loiredalen, 200 km i luftlinje sørvest for Paris. Innsydd i klærne hadde ballongfarerne med en kodet militærdepesje fra Louis Jules Trochu, guvernøren og den militære lederen i hovedstaden, til Gambetta som ledet regjeringsdelegasjonen i Tours. Den hemmelige beskjeden handlet om en felles fransk offensiv for å bryte den prøyssiske blokaden. Lasten ellers var seks brevduer og 250 kilo depesjer (ilbrev), ferske aviser, propaganda og annen post i forseglede sekker.
Den tyske våpenfabrikanten Krupp hadde nylig utviklet antiluftskyts med kanoner som var lettere å flytte og sikte med, og faren for at en ballong ble skutt ned, var blitt større. Farkosten tok derfor av i ly av nattemørket. Luftballongen lot seg imidlertid ikke styre, i motsetning til luftskip og «styrbare ballonger» (les dirigiables) som skulle bli utviklet seinere. Tvert om drev ballongene fritt med vinden, og pilotene kunne bare regulere gass og vekt for å heve og senke fartøyet i håp om å komme inn i passende luftstrømmer.
Luftferden
På kort tid løftet gassen «Ville d’Orléans» opp til to tusen meters høyde. Der var farkosten trygg for skudd fra prøyssiske kanoner, men kom opp i luftlag med sterk vind som førte den nordover i stor fart. Før mannskapet rakk å slippe ut gass og lande i ubesatte franske områder i nordvest, eller i Belgia, fortsatte ballongen ut over havet. Ballongfarerne skal ha sett flere byer, men navigasjonsinstrumentene var enkle, og de mistet fullstendig kontroll over hvor de befant seg. Over havet kom ballongen dessuten inn i tjukk tåke. Mennene skal ha tolket bulder og sus som fjerne tog og sett antydninger til spisse trær med snø på toppene, men seinere ha forstått at det var lyd fra bølgene og hvite skumtopper.
I Nordsjøen møtte mennene flere skip, også franske, som seinere rapporterte om det overraskende synet av en ballong i voldsom fart. Forsøkene på å slippe ut tau og nå båtene lyktes ikke. Sør for Mandal holdt hele ballongen på å styrte i sjøen. I desperasjon måtte mennene kaste ut en postsekk på 60 kilo for å gjenvinne høyde. Det meste av innholdet ble reddet opp av fiskere i nærheten og sendt videre til England så snart alt var tørket.
I Norge
Øyevitner kunne fortelle at ballongen hadde holdt uvanlig stor fart. Den beveget seg over store områder på kort tid, og folk meldte at de hadde sett det enestående luftfartøyet flere steder i landet. De første dagene var det derfor uklart om det var kommet tre store ballonger til Norge. Norske lokalaviser meldte om flere utrolige observasjoner og funn, blant annet ferske utenlandske aviser datert 24. november. Da avistelegrammene etter noen dager ble samlet, og aeronautene kunne fortelle sitt, ble detaljene i historien om «La Ville d’Orléans» klarere.
Den oppsiktsvekkende luftseilasen var verdens lengste, og ryktet om den store bragden spredte seg raskt via telegrafen som hadde kommet 15 år tidligere. I Norge lå sympatien hos Frankrike under den pågående krigen med de tyske statene, og de dristige ballongskipperne ble mottatt som helter på sin trimufferd mot hovedstaden: både i Seljord og Kongsberg, dit de ankom via Heddal etter 20 timers strabasiøs ferd, og i Hokksund og Drammen fikk Rolier og Bézier en overdådig mottakelse med hjemmelagde franske flagg og hylningsrop.
Da de ankom Christiania 29. november, ble de innlosjert hos den franske konsulen Alexander Hepp som hadde bolig på Karl Johans gate. Han fikk avkodet militærmeldingen og telegrafert den videre i etapper til Tours, dit den kom for seint til at de franske soldatene utenfor og inne i Paris fikk samordnet forsøket på å bryte beleiringen. Også i hovedstaden ble aeronautene feiret med stor offentlig oppmerksomhet og festlighet. I en tilstelning i Frimurerlosjen deltok rundt 1000 personer, deriblant dikterhøvdingen Bjørnstjerne Bjørnson, og et studentkor fremførte en spesialskrevet sang av Jonas Lie. Det ble dessuten preget en minnemedaljong med metall fra batteriet til den elektriske lykten ballongen hadde med.
Ballongfarerne reiste hjemover fra Christiania med den engelske «North Star» torsdag 1. desember. Skipet la samme dag til i Kristiansand og fortsatte dagen etter mot London, dit det ankom 4. desember. Mennene tok deretter tog til Southampton og så båt til St. Malo i Frankrike der de steg i land 8. desember.
Brevduer var avgjørende for å bringe meldinger inn til Paris, og de verdifulle fuglene som ble funnet i live sammen med ballongen ved Krøderen i Hallingdal, ble fraktet tilbake til Frankrike.
I november 1871 vendte luftskipperen Rolier tilbake til Norge sammen med kona. Han ville se igjen og vise fram Seljord og de gjestmilde nordmennene han hadde møtt på den ufrivillige vinterreisen året før.
Rekorden for lengste luftferd ble slått først i 1898 og 1899, da ballonger fra Paris nådde blant annet Västervik i Sverige 1350 km unna.
Stig Nilsson (fotballspiller)
Stig «Stickan» Nilsson (født 28. juli 1931, død 27. mai 2008) var en svensk fotballspiller og idrettsleder. Nilsson startet fotballkarrieren i Malmö FF i Allsvenskan. Nilsson spilte deretter sju år for Borrby IF, før han gjorde comeback til toppfotballen høsten 1959, da han spilte elleve kamper for Halmstads BK, hvor han scoret seks mål. Nilsson slet med dårlig syn, som etterhvert gjorde at han måtte legge opp.
Nilsson vendte tilbake til Halmstads BK senere som idrettsleder, først for fotballseksjonen, så for hele klubben. Nilsson oppnådde suksess som leder i klubben, og var med å ta klubben til øverste nivå i svensk fotball, hvor Halmstads BK vant fire svenske mesterskap under hans ledelse.
«La Ville d’Orléans»
Minner
Ballongkurven ble bevart og stilt ut med ballongen i «Den franske Bazar» på Christiania Tivoli i Stortingsgata i Oslo 22.-28. januar 1871, Utstillingen var «illuminert» og omfattet også flere is- og snøskulpturer av franske politikere og annet. Inntektene gikk blant annet til franske krigsofre.
Gondolen og et fransk flagg fra fartøyet finnes i dag i Norsk Teknisk Museums samlinger i Oslo.
Post fra «Ville d’Orléans» er ettertraktede samleobjekter, og det er ikke uvanlig at de fineste av brevene oppnår priser på over 20 000 kroner på auksjoner.
Snes
Et snes er en gammel mengdeenhet som tilsvarer 20 enheter eller stykk. Ordet snes er avledet av det norrøne ordet sneis, som betyr pinne eller tynn kvist. Snes betyr egentlig det antallet av noe som er tredd inn på en pinne.
Eksempler på bruk:
Andre måleenheter:
Sergej Alifirenko
Sergej Gennadjevitsj Alifirenko (russisk Сергей Геннадьевич Алифиренко, født 21. januar 1959 i Kirovakan i Armenia), er en russisk skytter som konkurrerer i 25 m silhuettpistol. Han har vunnet to olympiske medaljer i grenen, gull i 2000 og bronse i Sommer-OL 2004.
Etter at reglene ble endret 1. januar 2005 har han lyktes godt med å tilpasse seg de nye reglene, han vant både EM og ISSF-verdenscupfinalen i 2005 og har innehatt verdensrekorden flere ganger.
Jojo (andre betydninger)
Navnet eller begrepet Jojo har flere betydninger:
Ada Arnfinsens veg
Ada Arnfinsens veg (1–36) er en gate ved Leira sør for høyblokka på Risvollan i Trondheim. Veien strekker seg som blindvei fra Blaklivegen mot sørvest og gården Utleira og er oppkalt etter Adelaide (Ada) Strøm Arnfinsen (1876–1959), som var initiativtaker til Trondhjem lotteforening og aktiv i arbeidet mot tuberkulose. Hun grunnla også foreningen «Sildråpen», som delte ut melk til barn av fattige hjem.
Veien er i dag preget av boligbebyggelse, rekkehus i flere etasjer.
11. serierunde i Tippeligaen 2006
11. serierunde i Tippeligaen 2006 startet mandag 5. juni med fem kamper klokken 18:00 og én kamp 20:00. Runden avsluttet tirsdag 6. juni klokken 19:00 med Stabæk mot Vålerenga.
Galleblomsterfluer (Heringia)
Galleblomsterfluer (slekten Heringia) er en gruppe av fluer som tilhører familien blomsterfluer (Syrphidae). Slekten omfatter ca. 50 kjente arter, fire av dem forekommer i Norge. De er små, kullsvarte blomsterfluer med hårete øyne. Navnet galleblomsterflue brukes på norsk om de fleste artene i gruppen Pipizini.
Utseende
Små (4–8 mm), slanke, blankt kullsvarte blomsterfluer, bare føttene kan ha lysere farge. De kan minne om Cheilosia-arter, men skilles fra disse på det flate ansiktet. Fasettøynene er tydelig hårete og møtes i pannen hos hannene, men ikke hos hunnene. Antennene er forholdsvis korte, mest mørke, det tredje leddet nesten rektangulært. Ansiktet er flatt og hårete, munnkanten ikke framskytende. Thorax er forholdsvis smal, blank, med mørke hår. Bakkroppen er avlang, mattere enn thorax, med mørke, oppstående hår. Beina er slanke, lårene og stort sett også leggene svarte, føttene mer eller mindre gule. Det innerste fotleddet kan være noe utvidet og ha en grop nær spissen hos hannen. Vingene er slanke, glassklare uten markert vingemerke. De ulike artene i denne slekten er vanskelige å skille, noen ganger er det bare mulig å bestemme hannene sikkert ved å undersøke kjønnsorganene.
Levevis
Larvene er rovdyr som først og fremst lever av bladlus, gjerne slike som danner galler. De kan også leve av skjoldlus og sugere. De voksne fluene lever mest i skog og flyr i april-september.
Utbredelse
Slekten forekommer mest i Holarktis, dessuten er det funnet én art i Sørøst-Asia.
Wolfgang Danne
Wolfgang Danne (født 9. desember 1941 i Hildesheim, død 16. juni 2019 i Garmisch-Partenkirchen) var en vesttysk kunstløper som deltok i de olympiske vinterleker 1968 i Grenoble.
Organisk syntese
Organisk syntese er den delen av organisk kjemi som studerer og dokumenterer hvordan organiske forbindelser dannes gjennom ulike kjemiske reaksjoner. Organisk syntese er ei undergrein av og omfatter de mest komplekse formene for kjemisk syntese.
Organisk syntese som fagfelt oppsto på 1800-tallet, i forbindelse med utviklinga av kjemisk industri. I dag arbeider man hovedsakelig med total syntese, som dreier seg om å utarbeide metoder for å danne bestemte kjemiske forbindelser fra bunnen av, og syntetisk metodologi.
Überetsch-Südtiroler Unterland
Überetsch er et bakkelandskapet på mellom 200 og 500 moh. Det ligger ovenfor elven Etsch (it. Adige) vest for Bolzano (ty. Bozen).
Südtiroler Unterland (eller bare Unterland) betegner den delen av Etsch' dal som ligger mellom Bolzano og Salorno (tysk Salurn). Det er det sydligste og lavestliggende området av Syd-Tirol.
Rothera Antarctic Research Station
Rothera er en av forskningsstasjonene til British Antarctic Survey (BAS) i Antarktis. Den er beliggende på Adelaide Island vest for Den antarktiske halvøy og benyttes til forskning innen blant annet meteorologi, biologi, geologi og glasiologi. Den fungerer også som forsyningsbase for forskningsstasjonene som ligger på det antarktiske kontinentet.
Überetsch-Südtiroler Unterland
Überetsch-Südtiroler Unterland er kjent for sine vinberg. Flere av kommunene i distriktet bruker derfor tilføyelsen an der Weinstraße (it. sulla strada del vino, dvs. «ved vinvegen»).
Rothera Antarctic Research Station
I tillegg til kaianlegg for forsyningsskip har stasjonen en 900 meter lang rullebane. BAS opererer en flyforbindelse til Falklandsøyene med et fly av typen de Havilland Canada Dash 7.
Überetsch-Südtiroler Unterland
På grunn av sin beliggenhet lengst syd i provinsen og sin nærhet til provinshovedstaden Bolzano er Überetsch-Südtiroler Unterland det distriktet (unntatt Bolzano) som er sterkest preget av innvandringen av italienskspråklige innbyggere, som i 2001 utgjorde 32 % av befolkningen. 68 % snakker tysk som førstespråk.
Rothera Antarctic Research Station
Rothera erstattet i 1975 Adelaide Station (1961–1977). Stasjonen er helårsbemannet og har en kapasitet på 130 personer, mens gjennomsnittlig vinterbemanning ligger på 22 personer.
Überetsch-Südtiroler Unterland
Kommuner
Überetsch-Südtiroler Unterland har 18 kommuner:
Pembina County
Pembina County er et fylke i den amerikanske delstaten Nord-Dakota. Det ligger i det nordøstlige hjørnet av staten og grenser mot Walsh County i sør og Cavalier County i vest. Det har også grense mot delstaten Minnesota i øst og Canada i nord.
Pembina Countys totale areal er 2 905 km² hvorav 8 km² er vann. I 2000 hadde fylket 8 585 innbyggere og administrasjonssenteret ligger i byen Cavalier.
Luperina
Stengelfly (Luperina spp.) er en slekt av nattfly som tilhører underfamilien Hadeninae. Navnet stengelfly brukes også om arter i andre slekter. Det forekommer to arter i Norge, blekt stengelfly forekommer langs sørkysten mens steppestengelfly bare er funnet en gang i landet.
Utseende
Middelsstore til store, lyst gråaktige nattfly.
Levevis
Artene har larver som lever på røttene og den nedre delen av stenglene av ulike gras (Poaceae). De voksne sommerfuglene flyr om natten, vanligvis på ettersommeren.
Utbredelse
Artene er utbredt i den palearktiske sone og i Nord-Amerika.
Knallgass
Knallgass benevner en blanding av hydrogen og oksygen. Den antennes lett og forbinder seg ved eksplosjon til vanndamp.
2H2 + O2 = 2H2O
I laboratoriet kan hydrogen påvises ved et karakteristisk "bjeff" ved antennelse.
Knallgass kan enkelt dannes ved to elektroder i vann med en likespenning på elektrodene. Når et bilbatteri er fullt oppladet, vil videre forsøk på opplading produsere knallgass og redusere vannmengden i batteriet.
Blandinger av luft med 4-75 % hydrogen er brennbare, og blandinger mellom 18-59 % er eksplosive.
Knallgass av hydrogen og oksygen brukes til rakettdrivstoff. Hydrogen ble også brukt i de første luftskipene som f.eks «Graf Zeppelin», men reaksjon med luft fikk katastrofalt resultat, og det brukes i dag helium.
Hydrogen brukes også som sveisegass sammen med oksygen.
Det er påstander om at denne teknologien kan brukes som tilleggsdrivstoff for å få ned forbruket på bilmotorer, ved å installere ei elektrolysecelle.
Ondrej Nepela
Ondrej Nepela (født 22. januar 1951 i Bratislava, død 2. februar 1989 i Mannheim i Tyskland) var en tsjekkoslovakisk kunstløper som deltok i de olympiske vinterleker 1964 i Innsbruck, 1968 i Grenoble og 1972 i Sapporo.
Nepela ble olympisk mester i kunstløp under 1972 i Sapporo. Han vant konkurransen single for menn, foran Sergej Tsjetverukhin fra Sovjetunionen og Patrick Péra fra Frankrike.
Nepela ble verdensmester i kunstløp tre ganger, 1971–1973, alle i single for menn.
Nchanga
Nchanga er koppergruver i Zambia, og av både dagbrudd og undergrunnsbrudd.
Nchana open pit
open pit er et åpen dagbrudd i Copperbeltprovinsen i Zambia. Dagbruddet ligger utenfor byen Chingola.
Historie
Koppergruva ble staret i 1939.
Drift
Den dypeste delen av dagbruddet er litt over 450 meter dypt. Det er litt over 2 kilometer langt og 350 meter bredt. Dagbruddet er det fjerde største i verden. Produserte mens den var eid av ZCCM 9.929 million tonn med malm (1983)
Geografi
Dagbruddet ligger utenfor Chingola på den sørvestlige del av Kafue Anticline nær dens nordligste ekstermitet. Nchanga er en av de rikeste mineralårene i Copperbelt, og inneholder rike forkomster av kopper og kobolt.
Nysgjerrigper
Nysgjerrigper er Norges forskningsråds tilbud til elever og lærere i grunnskolen. Gjennom Nysgjerrigper får barn og unge lære om forskning og prøve å forske selv.
Eisacktal
Geografisk sett er Eisacktal dalen til elven Eisack (it. Isarco) fra kilden i nærheten av Brennerpasset til den munner ut i Etsch (it. Adige) ved Bolzano (tysk Bozen). Det er også hele denne dalen som betegnes av det italienske navnet Valle Isarco. På tysk betegner Eisacktal derimot fra gammelt av bare den delen av dalen som ligger nedenfor Franzensfeste (it. Fortezza), altså fra og med Vahrn (it. Varna) rett nord for Brixen og sydover. Den nordlige delen av dalen går (sammen med dalen til Sill nord for Brennerpasset) under navnet Wipptal.
Distriktet utgjør på sin side bare den nordlige delen av den egentlige Eisacktal (altså den midterste delen av hele dalen), nemlig til og med Barbian. Resten av dalen frem til Bolzano hører til distriktet Salten-Schlern. Språkandelene i distriktet Eisacktal er 86 % tysk, 13 % italiensk og 1 % ladinsk.
Wikimedia Commons
Wikimedia Commons er et prosjekt drevet av Wikimedia Foundation som har som formål å bygge opp en sentral database for å gjøre bilder, videofilmer og lyd tilgjengelig for alle wikimedias prosjekter. Filene i commons-basen er direkte tilgjengelige for de andre wikimedia-prosjektene, for eksempel det flerspråklige nettleksikonet Wikipedia, nettordboka Wiktionary og fagboksamliga Wikibooks. Prosjektet ble satt i gang den 7. september 2004.
Funksjon
Dersom det i en artikkel legges inn lenke til en fil som ikke finnes på det lokale serverområdet, vil programvaren lete i Commons. Dette skjer uten at brukeren merker noen forsinkelse, ettersom det pågår samtidig med lastingen av andre deler av siden. Dermed er ikke filene bare lettere å finne enn om man måtte lete i forskjellige prosjekter; det er også mulig å slippe opplasting av samme fil til flere prosjekter uten at brukerne merker noen forskjell i kvalitet.
Wikimedia Commons fungerer på samme måte som andre wikimediaprosjekter, med frivillige brukere som vedlikeholder samlingen av mediafiler. Ettersom det er et fellessprosjekt for alle wikipediaer har språk vært en spesiell utfordring.
For å minske faren for at det lastes opp filer til Wikimedia Commons som ikke er frigitt av rettighetshaver, krever Commons at brukerne er registrert og innlogget for at de skal kunne laste opp filer. Det er også strengere regler for opplasting av bilder enn på de forskjellige wikipediaer, ettersom det må være klart at filene er frigitt for bruk i hele verden under en lisens som er kompatibel med GNU FDL.
Plombering (våpen)
Plombering (deaktivering) av et skytevåpen er noe man gjør for å sette et skytevåpen ute av stand til å fungere. Det er forskjellige regler fra land til land om hvordan dette skal utføres. Noen land skal ha et sertifikat med hvert våpen, mens i andre land må man ha samlertillatelse for å eie plomberte våpen.
Wikimedia Commons
Funksjon
Uregistrerte brukere har imidlertid full tilgang til samlingen, og kan redigere artiklene hvor filene er presentert.
Årets bilde
Hvert år siden 2006 har det blitt valgt et årets bilde:
Plombering (våpen)
Hvordan
Etter den nye våpenforskriften i 2009 kom det i rundskriv 2009/009 (1. juli 2009, saksnr. 2009/01719-1 651) nye innskjerpede krav om plombering:
Norsk lov
Juridisk sett er et deaktivert skytevåpen et stykke metall, og ikke lengre ett skytevåpen. Det kreves derfor ingen registrering eller søknad for å erverve, eie eller selge. Hvis et plombert våpen eller hvilken som helst annen gjenstand som «ser ut» som et skytevåpen brukes til å fremkalle frykt, utilsiktet fremkalle frykt, eller brukes til en straffbar handling, er det straffbart. Å reaktivere et deaktivert våpen er straffbart og rammes av våpenloven.
Våpenloven §1 annet ledd sier:
Våpenforskriften §1 tredje ledd sier:
Frøkenosen
Frøkenosen er en bydel i Brønnøysund, like ved siden av en innsjø med samme navn. Innsjøen har bebyggelse på alle sider, men det er bebyggelsen øst for sjøen (i Frøkenosveien) som regnes som bydelen Frøkenosen.
Retrospektiv
Retrospeksjon betyr å se seg bakover. I billedkunstens verden vil en retrospektiv utstilling være en utstilling der en arrangør, ofte et museum eller et galleri forsøker å få stilt ut representative verker fra alle kunstnerens livs- og utviklingsfaser.
Innenfor litteraturen er retrospektiv teknikk et vanlig forfatterteknisk grep, som også kan benyttes i teater og film, ved at leseren eller tilskueren glimtvis får bakgrunnen for historien som utspiller seg. Historien fortelles da på flere tidsplan. Publikum får innblikk i historien bak handlingen gjennom samtaler mellom personer eller andre innslag.
CNT
CNT kan vise til:
World Jewish Congress
World Jewish Congress (WJC, den jødiske verdenskongressen) er en internasjonal sammenslutning av jødiske organisasjoner og trossamfunn, med sete i New York. Den forsøker å oppnå enighet blant jødiske grupper i politiske og religiøse spørsmål, og være et talsrør for alle jøder.
Organisasjonen er også en ivrig forsvarer av staten Israel.
Gerard Bonniers pris
Gerard Bonniers pris er en svensk litterær pris på SEK 125 000. Prisen ble innstiftet i og deles ut årlig av Svenska Akademien til forfattere som arbeider innenfor akademiets interesseområde.
Walsh County
Walsh Countys totale areal er 3,352 km² hvorav 32 km² er vann. I 2006 hadde fylket 11,362 innbyggere og administrasjonssenteret ligger i byen Grafton.
Fylket ble grunnlagt i 1881 av land fra fylkene Pembina og Grand Forks County. Det det har fått sitt navn etter avismannen George H. Walsh.
Oslo2002
Oslo2002 var en paraplyorganisasjon bestående av enkeltpersoner og organisasjoner som er kritiske til Verdensbanken. Organisasjonen ville bruke bankens ABCDE-konferanse på Holmenkollen Park Hotel i Oslo i juni 2002 til å markere denne motstanden. Hovedparolen for Oslo 2002 var «Vår verden er ikke til salgs. Stopp Verdensbankens markedstvang».
Oslo2002
I 2002 arrangerte en koalisjon av norske fagforeninger, politiske ungdomsbevegelser, miljøbevegelsen og mange andre NGO'er en demonstrasjon som en protest mot Verdensbanken, WTO og IMF, og disse tre institusjonenes innvirkning på verdens fattige land. Koalisjonen ble kalt Oslo2002. Demonstrasjonen trakk til seg mer enn 10 000 deltagere i Oslo den 24. juni 2002.
Bakgrunn
WTO hadde lagt sin årlige konferanse «World Bank Conference on Development Economics» (også kjent som ABCDE) til Oslo, og dette ga støtet til at store deler av det sivile samfunn i Norge besluttet å danne en gruppe for å arrangere en markering og en demonstrasjon for å vise den store og brede folkelige motstanden mot WTO, IMF og Verdensbankens rådende politikk.
Oslo2002 ble et nettverk av organisasjoner og bevegelser som ønsket å markere seg mot det Verdensbanken (VB) står for i forbindelse med VBs forskerkonferanse (ABCDE) i Oslo 24.-26. juni 2002. Fra organisasjonen ble det sagt: "Vil vil demonstrere 24. juni, og ellers bidra til å få fram kritikk og alternativer til VBs politikk."
I en presseuttalelse fra Oslo2002 var organisasjonene blitt enige om uttalelsen: - «Verdensbanken er et udemokratisk instrument for å fremme rike lands styring over fattige land. Verdensbanken er sammen med organisasjoner som WTO og IMF med på å overkjøre enkeltland ved at beslutninger med stor betydning for landets økonomi, velferd og demokrati blir tatt uten at de har noen innflytelse over dette. VB fremmer dermed nykolonialisme».
Funksjonssosialisme
Funksjonssosialisme kalles av og til høyrereformisme, men skiller seg fra den rene pragmatismen og sosialliberalismen i streven etter å i et mellomlangt tidsperspektiv få bestående strukturelle samfunnsendringer i sosialistisk retning.
EM i friidrett 1958 – Spydkast menn
Øvelsen spydkast menn i EM i friidrett 1958 ble avholdt i Stockholm, Sverige.
Egil Danielsen og Willy Rasmussen representerte Norge. Egil Danielsen fikk sølvmedaljen, mens Willy Rasmussen kom på 12. plass.
Kvalifisering
23. august
Deltakernasjoner
Det deltok 19 utøvere fra 11 nasjoner under mesterskapet.
Andrew Luster
Andrew Luster (født 15. desember 1963) er en amerikansk livstidsfange og en av arvingene til Max Factor.
Luster vokste opp i Malibu, California og studerte ved Windward School i Santa Monica. Han ble dømt for en rekke voldtekter i 2003.
Selv om hans advokater forsøkte å stanse de videre rettsforhandlingene ble Luster dømt in absentia og juryen fant Luster skyldig på 86 av de 87 tiltalepunkter mot ham. Luster ble dømt for 20 tilfeller av narkotika-indusert voldtekt, 17 og flere tilfeller av sodomi og munnseks ved bruk av narkotika. Luster ble dømt til seks års fengsel for hver av de 20 tilfellene av voldtekt, samt fire år for forgiftning, til sammen 124 år i fengsel.
Luster flyktet fra fengselet og fant veien til Puerto Vallarta i Mexico hvor han bodde under det falske navnet David Carrera, hans hovedinteresser på denne tiden var surfing og festing. Han ble tatt til fange av en gruppe dusørjegere den 18. juni 2003 og ble deretter satt i forvaring av meksikanske myndigheter. Den neste dagen var Luster tilbake i USA, og ble satt i fengsel. Dusørjegeren ble senere arrestert for frihetsberøvelse fordi dusørjakt er forbudt i Mexico.
Rebekkalogen Rose
Rebekkalogen Rose ble grunnlagt i Mo i Rana den 1. april 2005 som rebekkaloge nr 121 i Den Norske Odd Fellow Ordenen. Logens emblem er en rosa rose.
Andrew Luster
Luster soner fengselsstraffen på 124 år i Mule Creek State Prison som ligger i California. Fordi hans forbrytelser har skadet andre mennesker må Luster sone minst 85 prosent av straffen før han kan vurderes løslatt på grunn av god oppførsel i fengselet. I 2013 ble straffen redusert til 50 års fengsel.
Rebekkalogen Rose
Logen er, sammen med rebekkalogen Grotten, underlagt Rebekkaleiren Trollfjell i Mo i Rana.
Logen deler ordenslokale med rebekkaleiren Trollfjell, rebekkalogen Grotten, Odd Fellow leiren Helgeland og Odd Fellow logene Orion og Yggdrasil.
Mount John Laurie
Mount John Laurie er et fjell i Alberta, Canada.
Det offisielle navnet er Mount John Laurie, også kjent som Mount Laurie, men det er best kjent under navnet som de innfødte har gitt det; Yamnuska. Yamnuska betyr «vegg av stein». John Laurie var stifteren av «The Indian Association of Alberta».
Fjellet er populært for fjellklatrere, og har over 100 ruter i forskjellige vanskelighetsgrader.
Albert Hansen (biskop)
Albert Hansen (død 21. februar 1593) var biskop i Aarhus stift 1591–1593. Hansen var født i København og sønn av professor, senere biskop, Hans Albertsen. I 1576 ble han rektor i Helsingør, hvor han i 1580 oppførte skuespill for byens borgere sammen med sine elever. Samme år tok han magistergraden sammen med Hans Christensen Sthen, og i 1582 ble han prest ved Nicolai Kirke i København. I 1585 ble han, mot sin vilje, kalt til hoffpredikant og prest for slottsmenigheten ved Frederiksborg slott.
UNIFIL
United Nations Interim Force in Lebanon (UNIFIL) (FNs midlertidige styrke i Libanon), fredsbevarende FN-styrke opprettet av FNs sikkerhetsråd resolusjon 425 av 18. mars 1978 for UNIFILs mandatperiode forlenges med jevne mellomrom.
Albert Hansen (biskop)
I 1586 ble han flyttet til København for å være hoffprest hos Frederik II. Og i 1588 fulgte han kongen til Antvorskov og var til stede ved hans dødsleie og holdt sørgetalen, før liket ble ført tilbake til Roskilde.
UNIFIL
Per 31. august 2017 bestod styrken av 10,541 soldater.
Albert Hansen (biskop)
Etter kongens død fortsatte han som hoffprest for enkedronning Sophie og den unge kong Christian IV. I 1590, mens Sjællands bispestol stod ledig, tok han seg av en del av de gjøremål som hørte til biskopen, og han utarbeidet en disposisjon til bededagstekstene for det følgende år.
UNIFIL
UNIFIL har hatt deltakelse fra Norge, Nederland, Nigeria, Senegal, Fiji, Irland, Finland, Frankrike, Ghana, Kina, Nepal, Canada, Iran, Sverige, Italia, India, Polen, Ukraina, Estland og en rekke andre land.
Albert Hansen (biskop)
I 1591 ble han utnevnt til biskop i Århus, men døde allerede 20. februar 1593.
UNIFIL
Totalt har UNIFIL hatt et tap på 297 mann i uniform, åtte internasjonale sivile og sju lokalt ansatte (per februar 2017). I løpet av de 20 årene Norge bidro med soldater, fra 1978 til 1998, mistet 21 norske FN-soldater livet i UNIFIL.
Norsk deltakelse
Fra 1993–95 var generalmajor Trond Furuhovde sjef for UNIFIL.
Ettervirkninger av utenlandstjeneste i krigs- og konfliktområder
Angstlidelsen posttraumatisk stresslidelse (PTSD) er blitt mer klarlagt og det finnes flere undersøkelser som viser at selvmord og annen voldsom død er høyere blant personell som avtjener og at skilsmisser forekommer hyppigere blant de som har avtjent slik tjeneste.
India under Sommer-OL 1928
India under Sommer-OL 1928. 21 sportsutøvere fra India deltok under Sommer-OL 1928 i Amsterdam. India kom på delt 24.-plass med en gullmedalje.
Beatrix Schuba
Beatrix «Trixi» Schuba (født i Wien), østerriksk kunstløper som deltok i de olympiske vinterleker 1972 i Sapporo.
Schuba ble olympisk mester i kunstløp i vinter-OL 1972 i Sapporo. Hun vant konkurransen i single for damer, foran Karen Magnussen fra Canada og Janet Lynn fra USA.
Schuba ble verdensmester i kunstløp to ganger, 1971 og 1972, begge i single for damer.
Australian Open 2006
Australian Open 2006 ble spilt i Melbourne i januar og er en Grand Slam-turnering i tennis. Singleturneringen for herrer ble vunnet av sveitsiske Roger Federer og dameturneringen av Amélie Mauresmo fra Frankrike
Spillkort
Spillkort er kort som blir brukt i kortspill. De er som regel rektangulære med avrundede kanter. Størrelsen varierer noe, men som regel er de store nok til at man enkelt kan klare å holde dem i hånden. Et fullstendig sett med spillkort kalles en kortstokk.
Fremsiden av kortene inneholder som regel informasjon om kortets verdi. I en vanlig kortstokk er det kun ett av hvert kort. Baksiden har ofte et abstrakt mønster, et bilde, en logo eller reklame. Baksiden er lik på alle kortene i en kortstokk. For de fleste kortspill vil kortene samles i én bunke og så fordeles i tilfeldig rekkefølge ved stokking før selve spillet starter.
Fransk kortstokk
I Nord-Europa, Nord-Amerika, Asia og Afrika anvendes den franske kortstokken, som består av 52 unike kort i fire forskjellige sorter: spar (♠), hjerter ( ♥ ), ruter ( ♦ ) og kløver (♣). I tillegg er det vanlig at det følger med to til fire jokere. Til tross for at det kalles farger, er det egentlig symboler. Det er bare to ulike farger, rød og sort. Hjerter og ruter er røde, mens kløver og spar er sorte. Fargene har sjelden noen betydning med tanke på kortets verdi.
Mulige kombinasjoner
Når den blir stokket, vil en kortstokk på 52 mest sannsynlig være ordnet i en rekkefølge som aldri har eksistert før. Grunnen er at det finnes mange forskjellige mulige kombinasjoner stokkingen kan resultere i. Første kortet har 52 muligheter, andre kortet har 51 osv. helt ned til siste kortet, som gir 52*51*50*49*...*2*1, som også kan skrives slik 52!. 52! = 8.0658175×1067 som er et tall med 68 siffer. Alle mulige kombinasjoner for en kortstokk med 52 kort er 80,658,175,170,943,880,000,000,000,000,000,000,000,000,000,000,000,000,000,000,000,000,000.
Om hver eneste person i den nåværende verdensbefolkning på ca syv milliarder stokket en kortstokk i sekundet kontinuerlig, ville det fortsatt ta ca. 1,281,807,869,608,764,000,000,000,000,000,000,000,000,000,000,000,000,000 (1.2818×1054) år å oppnå alle mulige kombinasjoner. Universet er bare 13.798±0.037×109 år gammelt i forhold.
Andre tradisjonelle kortstokker
Det finnes fem andre sett av tradisjonelle europeiske spillkort. Det tyske, sveitsiske, italienske, spanske. Det italienske settet har 40 kort, det spanske 48, det tyske 36 og det sveitsiske 48. Det mest utbredte av disse settene er det spanske, som foruten i Spania også brukes mange steder i Latin-Amerika. I Tyskland brukes det tyske settet kun i Sør-Tyskland, mens nordtyskerne bruker det franske settet. I alle land bruker man det franske settet til de internasjonale kortspillene bridge og poker. En annen tradisjonell korttype er tarokk, eller tarot, som fortsatt er populært i deler av Europa. Spill som er spilt med tarotkort varierer mellom land, og det finnes variasjoner i valør og antall kort. En komplett tarotkortstokk består av 78 kort, ess til 10 (i tarokkspill er ess alltid verdt én), samt billedkortene knekt (V), ridder (C), dame (D), og konge (R). I tillegg til de vanlige fargene er det en egen fargerekke med trumfkort som går fra 1 til 21 pluss en «narr». I Danmark spilles spillet tarok (også kalt grosstarock eller «dansk tarock» i andre deler av verden) med en typisk fransk kortstokk som kalles tarot nouveau. Den bruker vanlige franske farger. I tidligere deler av Østerrike-Ungarn brukes en kortstokk som ofte kalles Industrie und Glück, som er eldre tysk for «Flid og lykke». Den inneholder 54 kort, hvor 6,5,4,3,2,1 av de svarte kortene er fjernet og 5,6,7,8,9,10 er fjernet fra de røde.
Opprinnelig representerte de fire fargene stenderne i middelaldersamfunnet. Sverdet (spar) sto for adelen, alterkalken (hjerter) for geistligheten, mynten (ruter) for kjøpmennene og hyrdestaven (kløver) for bøndene. Dette systemet er best bevart i de italienske og spanske settene, som også er de eldste.
Kortverdier
Kortenes verdi, også kalt valør, varierer fra spill til spill. Det finnes likevel noen mer eller mindre vanlige normer for hva kortene er verdt. De kortene som er nummerert har som oftest samme verdi som tallet. Tallene går fra 2 til 10. Antall symboler på kortet er lik tallets (og kortets) verdi. Symbolene rett under tallet regnes ikke med.
Bildekort
Bildekortene blir vanligvis regnet som de høyeste i kortstokken. Det er tre bildekort i hver farge. Den mest verdifulle er kongen (K), så dame (Q for Queen) og knekt (J for Jack).
Ess
Ess blir i mange spill regnet som det mest verdifulle kortet til tross for at det kun har ett symbol, noe som vanligvis ville ha indikert at kortet har verdien én. Spar ess har ofte produsentens logo i spar-symbolet. Denne praksisen kommer av at den engelske kongen James den første påla alle kortprodusenter å betale en avgift. Dette opphørte den 4. august 1960, men det er fortsatt vanlig praksis å ha produsentens logo på spar ess.
Gabriel Block-Watne
Gabriel Block-Watne (født 31. mars 1959) er en norsk forretningsmann. Block-Watne står bak bedriften Block Watne AS. Han er styreleder i Terra-Gruppen og datterselskapet Terra Markets, og var inntil februar 2010 banksjef i Klepp Sparebank. Block-Watne var også styreleder i Terra Securities frem til selskapet slo seg konkurs som følge av Terra-skandalen.
Hans Urs von Balthasar
Hans Urs von Balthasar (født 12. august 1905 i Luzern, død 26. juni 1988 i Basel) var en sveitsisk teolog. Han hører til de viktigste katolske teologer i det 20. århundre. Han spilte en betydningsfull rolle under det annet Vatikankonsil.
Bakgrunn
Hans Urs von Balthasar fom fra en velstående familie. Hans første utdannelse fikk han av benediktinerne ved deres klosterskole i Engelberg i det sentrale Sveits. Før han fullførte den videregående utdannelse ble han imidlertid flyttet av foreldrene til kollegiet Stella Matutina drevet av jesuittene i Feldkirch i Østerrike.
Jesuitt, prest
Han studerte i Wien, Berlin og Zürich, og tok doktorgraden i tysk litteratur. I 1928 sluttet han seg til jesuittene og studerte teologi i München og Fourvière (Lyon). Balthasar ble ordinert i 1936. Han arbeidet i Basel som studentprest fra 1940. I Fourvière studerte han under Henri de Lubac og i Basel studerte han Karl Barths teologi.
I 1944 grunnla Balthasar sammen med Adrianne von Speyr St. Johannes-instituttet og måtte forlate jesuittordenen i 1950. Det var etter konflikter med de konservative blant jesuittene, etter at han sa at Gud hadde kalt ham til å virke i Johannesfellesskapet. Dermed tapte han sin posisjon og rett til å undervise. Dette innebar at han fortsatt var prest, men var uten kirkelig tilforordning (inkardinasjon).
Prest utenfor jesuittordenen
Samtidig som han var direktør for St. Johannes-instituttet, tjenestegjorde han i Chur bispedømme.
Hans trilogi i syv bind, Herrlichkeit, Theodramatik og Theologik, behandler emnene teologisk estetikk, teistisk dramatikk samt forholdet mellomn kristologi og ontologi. Han har også skrevet om helgener og kirkefedre, foretatt litterære analyser, og meget mere. Dertil medgrunnla han i 1972 det katolske teologiske tidsskriftet Communio, med Joseph Ratzinger, Henri de Lubac og Walter Kasper.
Gjennom sine mange publikasjoner og virksomhet som foredragsholder åpnet han særlig den patristiske arven på nytt for teologien og den kristne tro.
Han ble utnevnt til kardinal av pave Johannes Paul II, men døde i sitt hjem i Basel to dager før overleveringen av kardinalhatten og ble dermed aldri innsatt. Han var tiltenkt San Nicola in Carcere som titteldiakonia.
Berliner Dom
Berliner Dom (egentlig: Oberpfarr- und Domkirche zu Berlin) er en evangelisk kirke beliggende ved Lustgarten, på Museumsinsel i Berlin. Kirken er oppført i høyrenessanse-stil og ble innviet i 1905. Berliner dom er byens største kirke. Hovedalteret er utført av Stüler, og orgelet er bygget av verkstedet Sauer.
Kirkens krypt har blitt brukt som gravsted for Hohenzollerne siden 1536. Elisabeth av Danmark, Norge og Sverige er begravet i kirken.
Historie
Opprinnelig fantes på stedet en annen kirke for Brandenburgs kurfyrster, senere Preussens kongehus, slekten Hohenzollern.
Den prøyssiske konge og tyske keiser Vilhelm II tegnet grunnskissen. Han ga arkitekten Julius Raschdorff, professor ved Technische Hochschule Charlottenburg, i oppdrag å bygge den nåværende domen på samme sted som den gamle kirken, i italiensk høyrenessansestil. Grunnstenen ble lagt i 1894 og bygningen ble innviet 27. februar 1905.
Hovedkirken ble sterkt skadet i 1944, og kunne først i 1993 tas i bruk igjen. Restaureringen ble ferdigstilt den 29. juni 2002. Idag finner det regelmessig sted gudstjenester og konserter i Berliner Dom.
Utsmykning
Hovedalteret er laget av Friedrich August Stüler i 1850, mens Carl Begas den eldre har utført alterbildet.
Rett foran domen, i Lustgarten, ligger et monument til minne om kommunisten Herbert Baum som ble henrettet i 1942. Monumentet, som er en liten hvit kube av sten, er interessant siden det opprinnelig ble reist av den østtyske regjeringen i 1981. Etter gjenforeningen har den tyske stat «korrigert» monumentet med to glassplater festet til sidene av det. Disse gir ytterligere informasjon om Baum og hans kamerater. Den teksten som nå er dekket til forkynner blant annet «Evig vennskap med Sovjetunionen».
Pierre Louis Maupertuis
Pierre-Louis Moreau de Maupertuis (født 17. juli 1698 i Saint-Malo, død 27. juli 1759 i Basel) var en fransk naturviter og filosof. Han ble sterkt influert av Newtons teorier og ledet i tiden 1736–1737 ledet en ekspedisjon til Lappland for å vise at jordkloden var sammentrykket ved polene som forutsagt av Newton. Dette prosjektet gjorde han berømt, og han ble valgt inn i de ledende vitenskapsakademier i Europa. Han tilbrakte mange år ved Det prøyssiske vitenskapsakademiet i Berlin hvor han utviklet prinsippet om minste virkning for all bevegelse i mekanikken. Dette er fremdeles et av de mest fundamentale prinsippene i moderne fysikk. Han var også opptatt av biologiske spørsmål og var en av de aller første som mente at egenskapene til avkommet skyldes spesifikke arveanlegg som kommer fra begge foreldrene. I sine arbeider så han en styrende hånd til en allmektig Skaper som han omhandlet i flere av sine mer filosofiske verker.
Maupertuis var meget aktiv i det sosiale og intellektuelle livet i Europa på den tiden. Gjennom sitt heftige engasjement kom han også opp i flere konflikter som på slutten av livet brakte han opp i vanskeligheter slik at han levde mer tilbaketrukket i sine siste leveår.
Vitenskapelige bidrag
Han vokste opp i Saint-Malo i en handelsfamilie og ble i 1714 sendte på skole i Paris. Etter to år der reiste han hjem igjen, men fortsatte der med egne i studier i musikk og matematikk. Etter å ha gjort ferdig sin skolegang, startet han i 1718 en militær karriere, men avsluttet den i 1722 for å fortsette som matematiker i Paris. Han ble valgt inn i det franske vitenskapsakademiet i Paris i 1723 og gjorde ferdig sitt første, vitenskapelig arbeid året etterpå. Det omhandlet samspillet mellom formen til et instrument og de toner det kan lage. I de følgende årene skrev han flere arbeider med matematisk innhold.